CELEX: 62009CA0440
Language: el
Date: 2011-03-03 00:00:00
Title: Υπόθεση C-440/09: Απόφαση του Δικαστηρίου (πέμπτο τμήμα) της 3ης Μαρτίου 2011 [αίτηση του Sąd Najwyższy (Δημοκρατία της Πολωνίας) για την έκδοση προδικαστικής αποφάσεως] — Zakład Ubezpieczeń Społecznych Oddział w Nowym Sączu κατά Stanisława Tomaszewska (Κοινωνική ασφάλιση των διακινουμένων εργαζομένων — Άρθρο 45, παράγραφος 1, του κανονισμού ΕΟΚ 1408/71 — Ελαχίστη απαιτουμένη από το εθνικό δίκαιο περίοδος για την απόκτηση συνταξιοδοτικού δικαιώματος — Λαμβάνεται υπόψη η συμπληρωθείσα εντός άλλου κράτους μέλους περίοδος καταβολής εισφορών — Συνυπολογισμός — Τρόποι υπολογισμού)

30.4.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 130/5
            
         Απόφαση του Δικαστηρίου (πέμπτο τμήμα) της 3ης Μαρτίου 2011 [αίτηση του Sąd Najwyższy (Δημοκρατία της Πολωνίας) για την έκδοση προδικαστικής αποφάσεως] — Zakład Ubezpieczeń Społecznych Oddział w Nowym Sączu κατά Stanisława Tomaszewska
   (Υπόθεση C-440/09) (1)
   
   (Κοινωνική ασφάλιση των διακινουμένων εργαζομένων - Άρθρο 45, παράγραφος 1, του κανονισμού ΕΟΚ 1408/71 - Ελαχίστη απαιτουμένη από το εθνικό δίκαιο περίοδος για την απόκτηση συνταξιοδοτικού δικαιώματος - Λαμβάνεται υπόψη η συμπληρωθείσα εντός άλλου κράτους μέλους περίοδος καταβολής εισφορών - Συνυπολογισμός - Τρόποι υπολογισμού)
   2011/C 130/09
   Γλώσσα διαδικασίας: η πολωνική
   
      Αιτούν δικαστήριο
   
   Sąd Najwyższy
   
      Διάδικοι στην υπόθεση της κύριας δίκης
   
   Zakład Ubezpieczeń Społecznych Oddział w Nowym Sączu
   
      κατά
   
   Stanisława Tomaszewska
   
      Αντικείμενο
   
   Αίτηση για την έκδοση προδικαστικής αποφάσεως — Sąd Najwyższy — Ερμηνεία του άρθρου 45, παράγραφος 1, του κανονισμού (ΕΟΚ) 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφαλίσεως στους μισθωτούς και τις οικογένειές τους που διακινούνται εντός της Κοινότητος (EE ειδ. έκδ. 05/001, σ. 73), καθώς και του άρθρου 15, παράγραφος 1, στοιχείο α', του κανονισμού (ΕΟΚ) 574/72 του Συμβουλίου, της 21ης Μαρτίου 1972, περί του τρόπου εφαρμογής του κανονισμού (ΕΟΚ) αριθ. 1408/71 (ΕΕ ειδ. έκδ. 05/001, σ. 138)) — Πρόωρη σύνταξη γήρατος λόγω ορισμένης περιόδου ασφαλίσεως — Μέθοδος υπολογισμού των παροχών — Επισώρευση περιόδων ασφαλίσεως που συμπληρώθηκαν σε άλλο κράτος μέλος και εκείνων που συμπληρώθηκαν εντός του οικείου κράτους μέλους πριν ή μετά από την προσθήκη συμπληρωματικών περιόδων, που προβλέπεται από την εθνική νομοθεσία, και που ανέρχονται στο ένα τρίτο των περιόδων ασφαλίσεως
   
      Διατακτικό
   
   Το άρθρο 45, παράγραφος 1, του κανονισμού (ΕΟΚ) 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας, όπως τροποποιήθηκε και ενημερώθηκε με τον κανονισμό (ΕΚ) 118/97 του Συμβουλίου, της 2ας Δεκεμβρίου 1996, όπως τροποποιήθηκε με τον κανονισμό (ΕΚ) 1992/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, έχει την έννοια ότι, κατά τον καθορισμό της ελάχιστης περιόδου ασφαλίσεως που απαιτεί το εθνικό δίκαιο για την εκ μέρους διακινουμένου εργαζομένου απόκτηση του συνταξιοδοτικού δικαιώματος, ο αρμόδιος φορέας του οικείου κράτους μέλους πρέπει να λάβει υπόψη, για τον καθορισμό του ορίου που δεν μπορούν να υπερβαίνουν οι περίοδοι μη καταβληθεισών εισφορών σε σχέση με τις περιόδους καταβληθεισών εισφορών, όπως αυτό προβλέπεται από τη νομοθεσία του εν λόγω κράτους μέλους, όλες τις περιόδους ασφαλίσεως που συμπληρώθηκαν κατά τη διάρκεια του επαγγελματικού βίου του διακινουμένου εργαζομένου, συμπεριλαμβανομένων εκείνων που πραγματοποιήθηκαν εντός άλλων κρατών μελών.
   
      (1)  ΕΕ C 37 της 13.2.2010